Gwesty'r Hilton, Caerdydd

Gwesty Hilton yng nghanol dinas Caerdydd yw Hilton Caerdydd . Mae wedi ei leoli ychydig i'r de o Neuadd y Ddinas, Caerdydd, ac yn edrych dros Gastell Caerdydd. Hanes Adeiladwyd yr adeilad yn wreiddiol yn 1947 fel pencadlys rhanbarthol Cwmni Yswiriant Prudential, gyda seilwaith o ffrâm dur wedi ei wynebu gyda charreg Portland. Ar ôl i'r cwmni symud i swyddfa newydd yn 1994, fe roddwyd yr adeilad ar werth, ac fe brynwyd y les gan Westai'r Hilton yn 1997. Fe adnewyddwyd yr adeilad gan benseiri Powell Dobson, gan gadw rhan helaeth o wyneb cerrig gwreiddiol a chodi estyniad dau lawr er mwyn darparu 197 o stafelloedd gwely i gyd ynghyd â Llety'r Arlywydd a'r Lolfa Uwchraddol. Mae yna atriwm gyda tho gwydr sy'n ganolbwynt o'r tu allan a'r tu fewn, yn rhoi mynediad i ystafell ddawnsio oedd y mwyaf yn y ddinas, ar y pryd. Agorwyd y gwesty newydd yn 1999. Presennol Fe'i disgrifiwyd y gwesty pedwar seren gan un adolygydd fel y "gwesty mwyaf glitzy yng Nghaerdydd", er agorwyd Gwesty a Sba Dewi Sant yn 2000, yr unig westy pum seren yng Nghymru. Mae'r gwesty yn cynnwys y bwyty Razzi a gan ei fod mor agos i Stadiwm y Mileniwm, mae wedi bod yn llety i rai o'r timau sydd wedi chwarae yno, gan gynnwys tîm rygbi Seland Newydd yn 2007. Cyfeiriadau Dolenni allanol Gwefan swyddogol